# GARANTINIAI TECHNOLOGINĖS ĮRANGOS PARAMETRAI

* 1. Tiekėjo siūloma kompresorinių šilumos siurblių sistema privalo tenkinti žemiau nurodytus garantinius parametrus.

Lentelė Nr.1. Kompresorinių šilumos siurblių sistemos garantiniai parametrai.

| **Eil. Nr.** | **Parametro pavadinimas** | **Mato vnt.** | **Garantinio**  **parametro**  **reikšmė** | | | | | |
| --- | --- | --- | --- | --- | --- | --- | --- | --- |
| 1 | Garantinis taškas | Nr. | 1 | 2 | 3 | 4 | 5 | 6 |
| 2 | KŠS šiluminis galingumas | MW | ≥ 23 | ≥ 23 | ≥ 23 | ≥ 23 | ≥ 23 | ≥ 23 |
| 3 | KŠS naudingumo koeficientas (COP) | - | ≥ 2,84 | ≥ 3,13 | ≥ 3,33 | ≥ 2,99 | ≥ 3,26 | ≥ 3,51 |
| 4 | Valytų nuotekų temperatūra KŠS išėjime | °C | 2,5 | 7,5 | 12,5 | 2,5 | 7,5 | 12,5 |
| 5 | Termofikacinio vandens temperatūra KŠS išėjime | °C | ≥ 90 | ≥ 90 | ≥ 90 | ≥ 82 | ≥ 82 | ≥ 82 |
| 6 | KŠS elektros energijos suvartojimas | MW | ≤ 8,10 | ≤ 7,35 | ≤ 6,90 | ≤ 7,70 | ≤ 7,05 | ≤ 6,55 |
| 7 | KŠS sistemos elektros energijos suvartojimo santykis su KŠS pagamintu šilumos kiekiu | kWhe / MWhš | ≤ 415 | ≤ 385 | ≤ 365 | ≤ 400 | ≤ 370 | ≤ 350 |
| Garantiniai parametrai turi būti pasiekti prie žemiau nurodytų salygų: | | | | | | | | |
| 8 | Valytų nuotekų temperatūra KŠS įėjime | °C | 10 | 15 | 20 | 10 | 15 | 20 |
| 9 | Valytų nuotekų srautas KŠS įėjime | m3/h | ≥ 1 870 | ≥ 1 940 | ≥ 2 040 | ≥ 1 910 | ≥ 1 980 | ≥ 2 040 |
| 10 | Termofikacinio vandens temperatūra KŠS įėjime | °C | 49 | 49 | 49 | 46 | 46 | 46 |
| 11 | Termofikacinio vandens srautas KŠS įėjime | m3/h | ≥ 480 | ≥ 480 | ≥ 480 | ≥ 550 | ≥ 550 | ≥ 550 |

* 1. Jeigu Tiekėjas teikdamas pasiūlymą deklaravo aukštesnes vertes nei pateiktos garantinių parametrų lentelėje, atlikdamas garantinius bandymus Tiekėjas privalo pasiekti savo deklaruotas vertes.
  2. Jeigu nepasiekiamos vertės pagal garantinių parametrų lentelę arba aukštesnes Tiekėjo deklaruotas vertės, Tiekėjas privalo nustatyti priežastis ir jas šalina savo sąskaita.
  3. Tiekėjas privalės apmokėti naujų garantinių bandymų išlaidas ir garantinius bandymus vykdyti tol kol bus pašalintos visos priežastys lemiančios verčių garantinių parametrų lentelėje arba aukštesnių Tiekėjo deklaruotų neatitikimą ir įrenginiai atitiks iškeltus reikalavimus.
  4. Jeigu bus nustatyta, kad Tiekėjo siūloma įranga negali pasiekti verčių pateiktų garantinių parametrų lentelėje arba aukštesnių Tiekėjo deklaruotų dėl neefektyvių įrenginių ar jų konstrukcijos, Tiekėjas savo lėšomis privalės pakeisti įrenginius naujais, gebančiais pasiekti deklaruotus rodiklius bei atlyginti Perkančiajam subjektui dėl to patirtus nuostolius.
  5. Jeigu atliekant garantinius bandymus valytų nuotekų ir termofikacinio vandens temperatūros KŠS įėjime neatitinka faktinės reikšmės, KŠS šiluminiam galingumui perskaičiuoti Tiekėjas turi pateikti korekcines kreives KŠS šiluminio galingumo nustatymo pagal skirtingas valytų nuotekų ir termofikacinio vandens temperatūras KŠS įėjime. Korekcinės KŠS šiluminio galingumo nustatymo kreivės turi būti pateiktos prieš atliekant garantinius bandymus ir suderintos su Perkančiu subjektu.
  6. KŠS sistemos elektros energijos suvartojimo santykio su KŠS pagamintu šilumos kiekiu nustatymui turi būti vertinami KŠS kartu su visa jos sklandžiam veikimui reikalinga pagalbine įranga įskaitant bet neapsiribojant ir pagalbine įranga reikalinga šilumos tiekimui į šilumos tinklus (siurbliai reikalingi valytų nuotekų srautui per KŠS užtikrinti, siurbliai termofikacinio vandens srautui per KŠS užtikrinti, siurbliai termofikacinio vandens srautui į šilumos tinklus užtikrinti bei kita įranga).
  7. Jeigu garantiniai bandymai yra atliekami esant aukštesnei kaip -2 °C lauko oro temperatūrai, Perkantysis subjektas pasilieka teisę pareikalauti atlikti papildomus garantinius bandymus esant žemesnei kaip -2 °C lauko oro temperatūrai.
  8. Turi būti užtikrinamas įrangos tarnavimo „Garantinis laikotarpis“ ne mažesnis kaip 2 metai. Konkretus Tiekėjo pasiūlytas įrenginių garantinis laikotarpis bus įrašytas sutartyje, kaip garantinis parametras. Garantiniu laikotarpiu, visas susidariusias išlaidas dėl atsiradusių įrangos gedimų remonto ir susidėvėjusių detalių tiekimo bei keitimo, prisiima Tiekėjas.
  9. Naudingumo garantija.

Naudingumas apskaičiuojamas pagal sekančią formulę:

kur:

Ta = kiekvieno kompresorinio šilumos siurblio darbo valandos per metus;

Tpo = prastovų valandos per metus garantiniu laikotarpiu, kai įrenginiai nedirba dėl planinių patikrinimų (turi pateikti Tiekėjas);

Tuo = visos neplanuotos prastovos valandos per metus garantiniu laikotarpiu, kai įrenginiai nedirba dėl neplanuotų patikrinimų.

Įrenginių naudingumas A turi būti ne mažiau už 97%.

Ši garantija galioja darant prielaidą, kad kompresoriniai šilumos siurbliai eksploatuojami, tikrinami ir aptarnaujami laikantis kompresorinių šilumos siurblių gamintojo instrukcijų.

Prastovų metu, kurios atsirado dėl trečiosios šalies, Perkantysis subjektas gali leisti Tiekėjui atlikti, bet kokius techninio aptarnavimo ar remonto veiksmus, garantinio laikotarpio metu, jo tiekimo apimtyje, jei jie neįtakoja trečiųjų šalių darbo.