**AB „MIESTO GIJOS“ VYKDOMŲ DARBŲ TAISYKLĖS**

|  |  |
| --- | --- |
| **Taikoma**:  Rangovinėms organizacijoms  Visoms Infrastruktūros komandoms  Relinės apsaugos ir automatikos komandai  Automatinio valdymo sistemų komandai  IT palaikymo komandai  Veiklos tęstinumo komandai  Turto valdymo ir priežiūros komandai  Projektų valdymo komandai  Darbuotojų saugos ir aplinkosaugos komandai | **Atsakingas už įgyvendinimą**:  Darbuotojų saugos ir aplinkosaugos komandos vadovas |
| **Parengė**:  Darbuotojų saugos ir aplinkosaugos komandos vadovas Ramūnas Štreimikis | **Patvirtino**:  Veiklos tęstinumo komandos vadovas Edvinas Notkus |
| **Suderino:**  Infrastruktūros skaitmenizavimo komandos vadovas Vilius Stanislauskas  Automatinio valdymo sistemų komandos vadovas Algirdas Mažeikis  Relinės apsaugos ir automatikos komandos vadovas Mantas Tekorius  IT serviso komandos vadavė Viktorija Janušauskienė  Infrastruktūros komandos vadovas Andrius Agintas  Tinklo komandos vadovas Vilius Šerėnas  Tinklo planavimo ir plėtros komandos vadovas Giedrius Barkauskas  Gamybos komandos vadovas Andrius Norutis  E-2 eksploatacijos komandos vadovas Ričardas Lomsargis  N. Vilnios katilinių eksploatacijos komandos vadovas Jan Jarmakovič  Katilinių eksploatacijos komandos vadovas Viktor Jankoit  Chemijos komandos vadovė Aurelija Gubanovaitė  Elektros eksploatacijos komandos vadovas Robertas Prisevičius  Nepriklausomo šilumos gamintojo Nr. 7 komandos vadovas Giedrius Rudokas  Techninio aptarnavimo centro vadovas Rustam Alijev  Priežiūros administravimo komandos vadovas Artūras Pocius  Planavimo komandos vadovas Andrius Kurmis  Įrengimų priežiūros skyriaus vadovas Stanislovas Janušauskas  Automatikos ir elektros įrenginių komandos koordinatorius Pavel Pisarenko  E-2 priežiūros komandos koordinatorius Aldas Perednis  Kitų objektų priežiūros komandos koordinatorius Miroslav Orlovskij  Tinklų priežiūros komandos vadovas Aleksandr Telica  Tinklų priežiūros I komandos koordinatorius Valdemaras Jakimavičius  Tinklų priežiūros II komandos koordinatorius Jurij Barkovskij  Metrologijos komandos vadovas Audronis Beiga  Veiklos palaikymo komandos vadovė Ivona Šuškevič  Projektų valdymo komandos vadovė Gabrielė Bitinė  Tiekimo grandinės komandos vadovė Audronė Rasčiauskaitė - Jablonskė | |

**Turinys**

[1. BENDROSIOS NUOSTATOS 3](#_Toc141960762)

[2. TRUMPINIAI, SĄVOKOS IR APIBRĖŽIMAI 3](#_Toc141960763)

[3. NUORODOS 4](#_Toc141960764)

[4. REIKALAVIMAI IKI RANGOS DARBŲ ATLIKIMO PRADŽIOS 5](#_Toc141960765)

[5. REIKALAVIMAI DARBAMS AUKŠTYJE 6](#_Toc141960766)

[6. REIKALAVIMAI ATLIEKANT DARBUS BENDROVĖS ELEKTROS ĮRENGINIOSE 6](#_Toc141960767)

[7. REIKALAVIMAI ATLIEKANT DARBUS BENDROVĖS ŠILUMOS IR NAFTOS ĮRENGINIOSE 6](#_Toc141960768)

[8. REIKALAVIMAI ATLIEKANT DARBUS DUJŲ ĮRENGINIUOSE 7](#_Toc141960769)

[9. REIKALAVIMAI ATLIEKANT STATYBOS DARBUS 7](#_Toc141960770)

[10. REIKALAVIMAI ATLIEKANT UGNIES DARBUS 7](#_Toc141960771)

[11. REIKALAVIMAI ŽEMĖS DARBAMS BENDROVĖJE 7](#_Toc141960772)

[12. DARBŲ SUSTABDYMAS 9](#_Toc141960772)

[13. APLINKOSAUGA 9](#_Toc141960772)

[14. BAIGIAMOSIOS NUOSTATOS 9](#_Toc141960772)

[15. PRIEDAI](#_Toc141960772) 10

## BENDROSIOS NUOSTATOS

* 1. AB „Miesto gijos“ vykdomų darbų taisyklių (toliau – **Taisyklės**) tikslas - nustatyti vieningus AB „Miesto gijos“ (toliau – **Bendrovės**) darbuotojų ir rangovinių organizacijų (toliau – **Rangovas**) saugaus darbo organizavimo veikiančiuose Bendrovės įrenginiuose ir/ar teritorijoje reikalavimus. Taisyklės taikomas visiems fiziniams ir juridiniams asmenims, vykdantiems darbus Bendrovės įrenginiuose ir teritorijoje, siekiant užtikrinti visų dirbančiųjų Bendrovės įrenginiuose ir/ar teritorijoje, saugą ir sveikatą. Taisyklės taip pat taikomos įmonių grupės įmonėms, vykdančioms veiklą Bendrovės teritorijoje.
  2. Taisyklėse pateikti bendri darbuotojų ir darbų saugos reikalavimai, vykdant darbus Bendrovės įrenginiuose ir/ar teritorijoje. Konkrečios priemonės ir veiksmai, būtini užtikrinti darbuotojų saugą, surašomi sutartyse ir/ar susitarime darbuotojų saugos ir sveikatos, gaisrinės saugos, aplinkosaugos klausimais (toliau – **Susitarimas**), sudaromuose tarp Užsakovo ir Rangovo.
  3. Atliekant statybos, rekonstravimo, remonto, įrengimo darbus, šilumos, elektros, dujų ar naftos įrenginiuose, surašomas Susitarimas (1 priedas).
  4. Už Susitarimo tarp Užsakovo ir Rangovo savalaikį parengimą ir pasirašymą atsako Bendrovės Tiekimo grandinės komanda.
  5. Taisyklės neapriboja Užsakovo ir Rangovo teisių priimti ir taikyti griežtesnius reikalavimus, garantuojančius geresnę bei efektyvesnę darbuotojų saugą ir sveikatą.
  6. Vykdant rekonstrukcijos ar eksploatavimo (įrenginių technologinis/dispečerinis valdymas, techninė priežiūra, remontas, montavimai, bandymai, paleidimai ir derinimai) darbus Bendrovės įrenginiuose rangos būdu, būtina vadovautis Bendrovės lokalinių teisės aktų, su kuriais privalo susipažinti Rangovas, sąrašu, kitais darbuotojų saugą, gaisrinę saugą ir aplinkosaugą reglamentuojančių norminių dokumentų reikalavimais bei šiomis Taisyklėmis. Bendrovės lokalinių teisės aktų, su kuriais privalo susipažinti Rangovas, sąrašas publikuojamas <https://miestogijos.lt/tiekejams-ir-rangovams/>.
  7. Vykstant pirkimo procedūroms, Rangovas privalo Užsakovui pateikti kvalifikaciniuose reikalavimuose nurodytus dokumentus (atestatus, leidimus, sertifikatus, kvalifikacinius pažymėjimus ir pan.) suteikiančius teisę atlikti numatytus darbus (jei taikoma).
  8. Jeigu yra Taisyklių ir išorės ar vidinių Bendrovės teisės aktų, reglamentuojančių aprašomą darbų eigą, neatitikimų, vadovaujamasi išorės teisės aktų nuostatomis.

## TRUMPINIAI, SĄVOKOS IR APIBRĖŽIMAI

* 1. **Energetikos įmonės savininkas (įmonės savininkas)** – juridinis ar fizinis asmuo, kuriam įrenginys priklauso nuosavybės teise, arba įrenginio valdytojas, kuris valdo, naudoja įrenginį bei disponuoja turto patikėjimo teise.
  2. **Energetikos įrenginiai** – techninės konstrukcijos, tarp jų mechanizmai, mašinos, aparatai, linijos, jų pagalbiniai įtaisai ir technologiniai priklausiniai, skirti energijos ištekliams ir (ar) energijai žvalgyti, išgauti, perdirbti, gaminti, laikyti, transportuoti, perduoti ir (ar) skirstyti.
  3. **Elektros įrenginys** – elektros tinklo (grandinės) elementas, keičiantis, reguliuojantis, matuojantis, kontroliuojantis elektrinius ir neelektrinius įvairių procesų, mašinų ir mechanizmų parametrus, taip pat gaminantis, perduodantis, skirstantis, keičiantis arba naudojantis elektros energiją.
  4. **Energetikos įrenginių eksploatavimas** – energetikos įrenginių technologinis valdymas, techninė priežiūra, remontas, matavimai, bandymai, paleidimo ir derinimo darbai.
  5. **Instruktavimas** – darbuotojo informavimas apie jo darbovietėje, darbo aplinkoje, darbo vietoje esančius ar galimus pavojus, jų keliamą riziką darbuotojo saugai ir sveikatai, būtinus veiksmus ir apsaugos priemones, kad išvengti nelaimingų atsitikimų darbe ir sveikatos sutrikimų.
  6. **Įrenginių remontas** – visi darbai atliekami įrenginyje (tarp jų ir atskirų įrenginio mazgų keitimas ar rekonstravimas), kurių atlikimo rezultate nepakinta pradinės, įrenginio pase nurodytos, charakteristikos, našumas, slėgio ar temperatūros parametrai, energijos ar žaliavos sąnaudos ir kita.
  7. **Leidžiantysis** – tai asmuo, atsakingas už tinkamą darbo vietų paruošimą, darbuotojų saugos ir sveikatos priemonių, būtinų saugiam darbui ir atitinkančių darbų pobūdį bei darbų vietą, pakankamumą bei leidimo darbams tikslingumą ir išsamų darbų vadovo, darbų vykdytojo, prižiūrėtojo instruktavimą.
  8. **Nurodymas** – raštiškas leidimas dirbti, kuriame nurodoma vieta, laikas ir sąlygos, būtinos saugos priemonės, brigados (komandos, grupės) sudėtis ir asmenys, atsakingi už saugų darbą.
  9. **Objekto rekonstravimas** – visi darbai, atliekami objekte, tame tarpe ir atskirų įrenginio mazgų keitimas, kurių atlikimo rezultate pakinta pradinės įrenginio pase nurodytos, charakteristikos našumas, slėgio ar temperatūros parametrai, energijos ar žaliavos sąnaudos ir kita.
  10. **Pavedimas (elektros įrenginiuose)** - tai rašytinė darbų vadovo užduotis darbui ir būtinoms darbuotojų saugos ir sveikatos priemonėms užtikrinti, atliekant darbus vienoje darbo vietoje ir ne ilgiau kaip vieną dieną.
  11. **Pavedimas (šilumos įrenginiuose)** – vienoje darbo vietoje per vieną darbo dieną atliktina žodinė užduotis, kuria nurodoma darbo atlikimo tvarka ir būtinos saugos priemonės.
  12. **Rangovas** – fizinis asmuo, juridinis asmuo, kita užsienio organizacija, turintys nustatytą teisę užsiimti darbų vykdymu Bendrovės įrenginiuose ir/ar teritorijoje.
  13. **Statybos darbai** – visi darbai, atliekami statant arba griaunant statinį (žemės kasimo, mūrijimo, betonavimo, montavimo, pamatų ir stogų įrengimo, stalių, apdailos, įrenginių derinimo ir paleidimo). Statybos darbai skirstomi į ***bendruosius*** (žemės darbai, statybinių konstrukcijų statybos ir montavimo darbai) ir ***specialiuosius*** (kiti statybos darbai).
  14. **Šilumos įrenginys** – techninių priemonių kompleksas, skirtas šilumai ir (ar) karštam vandeniui gaminti, transportuoti ar kaupti.
  15. **Ugnies darbai** - gamybinės operacijos, kurių metu naudojama atvira ugnis, gali susidaryti kibirkštys arba medžiagos įkaitinamos iki temperatūros, galinčios sukelti jų užsiliepsnojimą (metalų suvirinimas elektra ir dujomis, metalų pjovimas kampiniu šlifuokliu, darbai su lituojamąja lempa ir t. t.).
  16. **Užsakovas (statytojas)** – Lietuvos ar užsienio valstybės fizinis ar juridinis asmuo, kuris investuoja lėšas į darbus (statybą) ir kartu atlieka užsakovo funkcijas (ar jas paveda atlikti kitam fiziniam ar juridiniam asmeniui).

## NUORODOS

* 1. „Darbuotojų saugos ir sveikatos įstatymas“, prieiga internete:

<https://e-seimas.lrs.lt/portal/legalAct/lt/TAD/TAIS.215253/yepXaxxBVM>

* 1. „Saugos eksploatuojant elektros įrenginius taisyklės“, prieiga internete:

<https://e-seimas.lrs.lt/portal/legalAct/lt/TAD/TAIS.368840/XKrxNpFlyf>

* 1. „Saugos taisyklės eksploatuojant šilumos įrenginius“, prieiga internete:

<https://www.e-tar.lt/portal/lt/legalAct/dd779cf07e6111e6b969d7ae07280e89/asr>

* 1. „Gamtinių dujų, suskystintų naftos dujų ir biodujų aplinkoje atliekamų darbų saugos taisyklės“ prieiga internete:

<https://e-seimas.lrs.lt/portal/legalAct/lt/TAD/TAIS.434475/asr>

* 1. „Šilumos ir karšto vandens perdavimo tinklų ir jų  technologinių priklausinių apsaugos taisyklės“, prieiga internete

<https://www.e-tar.lt/portal/de/legalAct/TAR.4C094A2014BF/asr>

* 1. „Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašas“, prieiga internete <https://aktai.vilnius.lt/document/30353068>
  2. „Darbuotojų saugos ir sveikatos instrukcijų rengimo ir darbuotojų, darbdavių susitarimu pasiųstų laikinam darbui į įmonę iš kitos įmonės, instruktavimo tvarkos aprašo“, prieiga internete:

<https://e-seimas.lrs.lt/portal/legalAct/lt/TAD/TAIS.431394/asr>

## REIKALAVIMAI IKI RANGOS DARBŲ ATLIKIMO PRADŽIOS

* 1. Rangovas ne vėliau kaip 3 (trys) dienos prieš darbų pradžią, per Bendrovės internetinį puslapį <https://miestogijos.lt/tiekejams-ir-rangovams/>, pateikia Bendrovei pasirašytą paraišką dėl atsakingų asmenų leidimo vykdyti darbus Bendrovės įrenginiuose ir/ar teritorijoje.
     1. nurodo sutarties numerį, darbų vietą, darbų pavadinimą, darbų pradžios ir pabaigos datą, kontaktinį asmenį.
     2. pateikia visų darbuotojų (darbų vadovų, darbų vykdytojų, brigados narių) sąrašą, nurodant darbuotojų (įskaitant subrangovus), taip pat kitų atsakingų asmenų (kranų darbo vadovų, turinčių teisę išduoti nurodymus statant ar ardant pastolius ir kt.) dirbsiančių konkrečiame Bendrovės objekte - vardus, pavardes, pareigas, funkcijas, kvalifikaciją, apsaugos nuo elektros kategorijas (darbui su elektros įrenginiais), energetikos darbuotojui suteiktas teises (darbui elektros, šilumos, dujų įrenginiuose), kurios būtinos sutartyje numatytiems darbams atlikti.
     3. galiojančių kvalifikacinių pažymėjimų numerius.
     4. Bendrovės saugomas teritorijų zonų numerius, į kurias prašoma įleisti išvardintus darbuotojus, bei pateiktas transporto priemones.
  2. Paraiška turi būti pasirašyta Rangovo atsakingo asmens. Už Rangovo/subrangovo darbuotojų kvalifikaciją, pažymėjimų galiojimus, atsako Rangovas. Rangovui nepateikus paraiškos, ir Bendrovės dokumentų valdymo sistemoje nepatvirtinus potvarkio dėl leidimo atlikti darbus, Rangovo darbuotojams patekti į Bendrovės įrenginius ir/ar teritoriją bei vykdyti darbus – draudžiama.
  3. Jeigu darbų atlikimo metu planuojamas atliekų susidarymas, ne vėliau kaip prieš darbų pradžią, vadovaujantis 12 skyriaus „Aplinkosauga“ reikalavimais, Rangovas turi sudaryti Atliekų valdymo planą.
  4. Ne vėliau kaip vieną dieną prieš darbų pradžią, Bendrovės atsakingi asmenys išleidžia potvarkį, leidžiantį Rangovo darbuotojams atlikti darbus pagal pasirašytą Rangos sutartį.
  5. Prieš darbų pradžią, esant užregistruotam potvarkiui, Rangovo darbų vadovas (-ai) ir darbų vykdytojas (-ai) instruktuojami Bendrovėje nustatyta tvarka. Instruktavimą atlieka komandos, kurios eksploatuojamuose įrenginiuose ar objekte bus vykdomi darbai arba komandos, kuris organizuoja darbus, vadovas arba vadovo paskirtas atsakingas asmuo. Instruktavimas įforminamas tam tikslui skirtame žurnale.
  6. Rangovų teikiančių paslaugas, pagal paslaugų teikimo sutartis (pvz. patalpų valymas, objektų sauga ir pan.) atsakingą asmenį pagal poreikį instruktuoja atsakingas už sutartį darbuotojas. Instruktavimas registravimas gali būti atliekamas tam skirtame žurnale arba Akte-leidime vykdyti statybos darbus. Jei instruktavimo poreikio nėra, visos Rangovų atsakomybės nurodytos paslaugų teikimo sutartyse.
  7. Rangovai papildomai instruktuojami kai pasikeičia darbų apimtys ar saugos ir sveikatos norminiai ar lokaliniai Užsakovo teisės aktai.
  8. Kai Rangovas Bendrovės teritorijoje nori įsirengti buitines patalpas (vagonėlį, konteinerį ar pan.) arba išsinuomoti, rangos sutarties terminui, Bendrovės patalpas ir prisijungti prie elektros ar vandens tinklo, o sutartyje nenumatytos prisijungimo sąlygos, Rangovo atsakingas asmuo (darbų vadovas ar kitas įgaliotas asmuo) privalo prieš darbų vykdymą pateikti komandos vadovui, kurio eksploatuojamame objekte ar įrenginiuose bus atliekami darbai, prašymą (2 priedas), jame nurodant elektros energijos vartotojo galią, planuojamo sunaudoti vandens kiekį, atsakingą asmenį, įrengtą apskaitą.
  9. Bendrovės atsakingi skyriai pateikia Rangovui tipines komunikacijų pirkimo-pardavimo sutartis bei sudaro ir patvirtina atsakomybės ribas (jei taikoma).
  10. Bendrovės ar Rangovo darbų vadovas, prieš pradedant darbus, turi patikrinti, kaip pasiruošta darbams (ar atlikti paruošiamieji darbai, kokia jų kokybė).
  11. Be nurodymo, pavedimo, paskyros, leidimo ugnies darbams, akto-leidimo statybos darbams, atliekų valdymo plano (jei taikoma) pradėti darbus draudžiama.
  12. Nurodymai, paskyros, aktai-leidimai statybos darbams, leidimai ugnies darbams, surašomi dviem egzemplioriais. Vienas egzempliorius lieka pas Rangovo darbų vadovą, antras atiduodamas Bendrovės įgaliotam darbuotojui.
  13. Perduodant Rangovui laikinajam naudojimui įrangą (kėlimo kranus ir pan.), remontuojamus ar rekonstruojamus įrenginius ir darbo zonoje esamus įrenginius ir pan. perdavimas įforminamas Perdavimo - priėmimo aktu (3 priedas), kuriame nurodamos sąlygos, atsakomybė, įsipareigojimai, priežiūros tvarka. Baigus darbus, priimant iš Rangovo suremontuotą ar rekonstruotą įrenginį bei darbo vietoje esamus priešgaisrinį inventorių, kėlimo mechanizmus, apšvietimo tinklus ir kitą įrangą, priėmimas įforminamas Perdavimo – priėmimo akte.

## REIKALAVIMAI DARBAMS AUKŠTYJE

* 1. Bendrovės ir Rangovų darbuotojai, Bendrovės teritorijoje ir/ar įrenginiuose atlikdami darbus aukštyje, privalo vykdyti Bendrovėje patvirtintų Aukštyje atliekamų darbų taisyklių reikalavimus.
  2. Bendrovės Aukštyje atliekamų darbų taisyklės publikuojamos Bendrovės internetiniame puslapyje <https://miestogijos.lt/tiekejams-ir-rangovams/>.

## REIKALAVIMAI ATLIEKANT DARBUS BENDROVĖS ELEKTROS ĮRENGINIOSE

* 1. Bendrovės elektros įrenginiuose darbai atliekami pagal „Saugos eksploatuojant elektros įrenginius taisyklių“ bei Bendrovėje patvirtintų „Darbų elektros įrenginiuose organizavimo ir vykdymo tvarkos aprašo“ reikalavimus.
  2. Bendrovės „Darbų elektros įrenginiuose organizavimo ir vykdymo tvarkos aprašas“ patalpintas Bendrovės internetiniame puslapyje <https://miestogijos.lt/tiekejams-ir-rangovams/>.
  3. Bendrovės elektros įrenginiuose gali būti dirbama pagal Bendrovės ar Rangovo darbų vadovų nurodymus (4 priedas), kurie patikrinami Bendrovės atsakingų asmenų ir pagal Bendrovės ar Rangovo darbų vadovų pavedimus.
  4. Bendrovėje nurodymus išrašyti ar patikrinti Rangovo darbų vadovo išrašytus, turi teisę atsakingi darbuotojai paskirti Bendrovėje patvirtintu atsakingų asmenų įsakymu.

## REIKALAVIMAI ATLIEKANT DARBUS BENDROVĖS ŠILUMOS IR NAFTOS ĮRENGINIOSE

* 1. Bendrovės šilumos ir naftos įrenginiuose darbai atliekami pagal „Saugos taisyklės eksploatuojant šilumos įrenginius“ reikalavimus.
  2. Bendrovės šilumos ir naftos įrenginiuose darbai vykdomi pagal Nurodymą darbams šilumos įrenginiuose arba pavedimą. Prieš darbų pradžią Rangovas gauna iš Bendrovės darbui šilumos įrenginiuose bendrą nurodymą / nurodymą (5 priedas).
  3. Nurodymus išrašyti turi teisę atsakingi darbuotojai paskirti Bendrovėje patvirtintu atsakingų asmenų įsakymu.

1. **REIKALAVIMAI ATLIEKANT DARBUS DUJŲ ĮRENGINIUOSE** 
   1. Bendrovės dujų įrenginiuose darbai atliekami pagal „Gamtinių dujų, suskystintų naftos dujų ir biodujų aplinkoje atliekamų darbų saugos taisyklių“ reikalavimus.
   2. Bendrovės dujų įrenginiuose darbai vykdomi pagal Paskyrą darbams dujų įrenginiuose. Prieš darbų pradžią Rangovas gauna iš Bendrovės darbui dujų įrenginiuose paskyrą (6 priedas).
   3. Paskyras išrašyti turi teisę atsakingi darbuotojai paskirti Bendrovėje patvirtintu atsakingų asmenų įsakymu.

## REIKALAVIMAI ATLIEKANT STATYBOS DARBUS

* 1. Bendrovės statybos darbai (ne energetikos įrenginiuose) atliekami pagal teisės aktų, reglamentuojančių statybos darbus, reikalavimus.
  2. Bendrovėje statybos darbai vykdomi pagal Aktą – leidimą statybos darbams vykdyti veikiančioje įmonėje (7 priedas). Prieš pradedant vykdyti Bendrovėje statybos darbus, Aktas – leidimas statybos darbams vykdyti veikiančioje įmonėje suderinamas tarp Rangovo ir Bendrovės atsakingo asmens, kuruojančio darbų sutartį.
  3. Aktus – leidimus statybos darbams vykdyti veikiančioje įmonėje, turi teisę rengti, derinti ir pasirašinėti atsakingi darbuotojai, paskirti Bendrovėje patvirtintu atsakingų asmenų įsakymu.

## REIKALAVIMAI ATLIEKANT UGNIES DARBUS

* 1. Bendrovės teritorijoje ir/ar įrenginiuose visi ugnies darbai atliekami pagal Bendrovėje patvirtintos „Ugnies darbų atlikimo instrukcijos“ reikalavimus.
  2. Bendrovės „Ugnies darbų atlikimo instrukcija“ patalpinta Bendrovės internetiniame puslapyje <https://miestogijos.lt/tiekejams-ir-rangovams/>.
  3. Prieš darbų pradžią Rangovas gauna iš Bendrovės atsakingų asmenų Leidimą atlikti ugnies darbus (8 priedas).
  4. Leidimus ugnies darbams vykdyti turi teisę rengti, derinti ir pasirašinėti atsakingi darbuotojai, paskirti Bendrovėje patvirtintu atsakingų asmenų įsakymu.

## REIKALAVIMAI ŽEMĖS DARBAMS BENDROVĖJE

* 1. Siekiant išvengti požeminių komunikacijų pažeidimų, bei išsaugoti tikslius duomenis apie požeminius inžinerinius tinklus, visi žemės darbai Bendrovės įrenginiuose ir/ar teritorijoje, privalo būti vykdomi vadovaujantis šiais dokumentais:
     1. Statybos techniniu reglamento STR1.06.01: 2016, V skyriumi „Žemės darbai".
     2. Saugos taisyklių eksploatuojant šilumos įrenginius, 14 skyriaus, trečioju skirsniu „Žemės darbai požeminių komunikacijų išdėstymo zonoje“.
     3. Saugos eksploatuojant elektros įrenginius taisyklių, VII skyrius III skirsnis. „Kabelių linijos"
     4. Šilumos ir karšto vandens tiekimo tinklų ir jų įrenginių apsaugos taisyklėmis.
     5. Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu.
     6. Patvirtintu darbo projektu (statant, rekonstruojant ar kapitališkai remontuojant požemines komunikacijas). Be projekto žemės darbai gali būti vykdomi tik likviduojant požeminių komunikacijų avarijas;
  2. Žemės darbai požeminių komunikacijų apsaugos zonoje vykdomi pagal nurodymus ar aktus-leidimus statybos darbams vykdyti. Prie nurodymo ar akto-leidimo statybos darbams vykdyti turi būti pridėtas topografinis planas, kuriame nurodyta kasimo vieta.
  3. Žemės darbams, vykdant vandentiekio, nuotekų, dujotiekių, termofikacinio vandens ir kt. požeminių komunikacijų remontus (rekonstrukcijas), nurodymus ar aktus-leidimus statybos darbams vykdyti išduoda padalinio, kuris eksploatuoja komunikacijas, Atsakingų asmenų įsakymu paskirti, darbuotojai.
  4. Žemės darbams, vykdant elektros (jėgos, ryšių, valdymo sistemų) komunikacijų remontus (rekonstrukcijas), kai darbus vykdo elektrotechnikos personalas, nurodymus išduoda darbų vadovas. Nurodymą tikrina atitinkamo padalinio, Astakingų asmenų įsakymu paskirti, darbuotojai.
  5. Prieš pradedant žemės darbus Elektrinės Nr. 2, Rajoninių katilinių Nr.2, Nr.7, Nr.8, Salininkų, Dvarčionių, Trakų Vokės, Popieriaus g. katilinėse ir kitų Bendrovės objektų teritorijose, darbus organizuojančio padalinio specialistas parengia darbų vykdymo vietos topografinį planą, kurį suderina su:
     1. Elektros eksploatacijos komandos specialistais (elektros ir automatikos kabeliai), IT serviso komandos specialistais (ryšių kabeliai), Turto valdymo ir priežiūros komandos specialistais (vandentiekio, nuotekų ir gaisriniai vamzdynai), N. Vilnios katilinių eksploatacijos komandos specialistais (NVK vamzdynai), Planavimo komandos specialistais (termofikaciniai, dujų, naftos, cheminių medžiagų vamzdynai), Katilinių eksploatacijos komandos specialistais (KEK katilinių vamzdynai), E-2 eksploatacijos komandos specialistais (E2K vamzdynai).
  6. Žemės darbų vykdymo eigą kontroliuoja padalinio, kuris išdavė ar tikrino nurodymą ar aktą-leidimą statybos darbams vykdyti, specialistai.
  7. Baigiant žemės darbus, kurių vykdymo metu pasikeitė požeminių komunikacijų išdėstymas, prieš užkasant, turi būti atlikti matavimai geodezinės išpildomosios nuotraukos sudarymui. Geodezinės nuotraukos sudarymą organizuoja darbus organizuojančio padalinio specialistas. Sudaryta geodezinė nuotrauka turi būti suderinta Savivaldybės įmonėje „ID Vilnius" UAB. Vienas egzempliorius popieriniame ir skaitmeniniame variante kartu su kita dokumentacija atsakingo už atliekamus darbus padalinio specialisto turi būti perduotas į archyvą saugojimui.
  8. Baigus žemės darbus, kai darbai vykdomi ūkio būdu ir išardoma kelio danga, darbus organizavusio padalinio specialistai elektroniniu paštu informuoja Turto valdymo ir priežiūros komandą (toliau – TVPK) apie darbų užbaigimą. TVPK organizuoja dangų atstatymo ir gerbuvio sutvarkymo darbus.
  9. Baigus žemės darbus, kai darbai vykdomi Rangos būdu, darbų vykdymo metu išardytos kelių, šaligatvių ir kt. dangos turi būti atstatytos ir priduotos TVPK specialistui.
  10. Jeigu kasimo darbus vykdo kitų organizacijų įrenginius eksploatuojanti įmonė (toliau – Savininkas) mūsų Bendrovės objektų teritorijoje, bendrą Savininko, vykdančio statybos remonto darbus, priežiūrą vykdo Bendrovės paskirtas specialistas, kuris derina leidimų įeiti ir įvažiuoti į teritoriją išdavimą, kartu su darbus atliekančia organizacija parengia bei pateikia susitarimą dėl teritorijos sutvarkymo (kelių, šaligatvių ir kt. dangų atstatymo, gerbuvio sutvarkymo), po darbų užbaigimo, priima teritoriją bei išpildomają geodezinę nuotrauką (popieriniame ir skaitmeniniame variante), kurią perduoda į archyvą saugojimui.
  11. Žemės darbai Vilniaus miesto šilumos tinklų apsaugos zonose vykdomi vadovaujantis Šilumos ir karšto vandens perdavimo tinklų ir jų  technologinių priklausinių apsaugos taisyklėmis bei Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu.

## DARBŲ SUSTABDYMAS

## Darbų vadovas, leidžiantysis, operatyviniai darbuotojai privalo periodiškai tikrinti, kaip brigada darbo vietoje laikosi darbuotojų saugos ir sveikatos bei aplinkosaugos norminių ar lokalinių teisės aktų reikalavimų. Tikrinti dirbančias brigadas turi teisę Bendrovės darbuotojų saugos ir aplinkosaugos komandos (toliau – DSAK) darbuotojai, administracijos atstovai, atsakingi už sutarties vykdymą darbuotojai, atsakingi kitų komandų darbuotojai bei rangovinių organizacijų atsakingi asmenys.

## Rangovo darbuotojai, pagal atliekamų darbų pobūdį, darbo vietoje su savimi turi turėti darbo ir/ar kvalifikacinį pažymėjimą (jei taikoma), jo nesant Bendrovės atstovai turi teisę sustabdyti darbus iki kol bus pateikti atitinkami pažymėjimai.

## Pastebėjus norminių ar lokalinių teisės aktų pažeidimo atvejus bei nustačius kitas aplinkybes, sudarančias grėsmę darbuotojų saugumui, pavojų turto sugadinimui ar aplinkos užteršimui, iš darbų vykdytojo (prižiūrinčiojo) gali būti paimamas nurodymas, paskyra, aktas-leidimas ir brigada išvedama iš darbo vietos. Asmuo nustatęs pažeidimus surašo darbuotojų saugos ir sveikatos bei aplinkosaugos teisės aktų pažeidimų protokolą (12 priedas), supažindina su juo pažeidėjus. Įpareigojame Įmonės atsakingus darbuotojus skubiai pašalinti nustatytus pažeidimus/neatitiktis. Dėl nustatytų pažeidimų/neatitikčių, atitinkami darbai/teikiamos paslaugos gali būti sustabdomi, iki tol, kol Įmonės atsakingi darbuotojai pateiks įrodymus dėl pažeidimų/neatitikčių pašalinimo. Pažeidimų protokolas perduodamas DSAK.

## DSAK darbuotojai dėl darbuotojų saugos ir sveikatos bei aplinkosaugos teisės aktų pažeidimų rangovinei organizacijai rašo pretenzijos raštą ir informuoja Bendrovės atitinkamas komandas dėl nuobaudų skyrimo Rangovui.

## Pašalinus pastebėtus pažeidimus ir trūkumus, sustabdžiusiam darbus asmeniui leidus, leidžiantysis, dalyvaujant darbų vadovui, gali leisti bendra tvarka brigadai dirbti, įforminant leidimą nurodyme, paskyroje, akte - leidime.

## APLINKOSAUGA

## Rangovas vykdantis darbus Užsakovo teritorijoje privalo laikytis visų jo veiklą reglamentuojančių aplinkosauginių teisės aktų reikalavimų.

## Vykdyti Atliekų tvarkymo taisyklių, Atliekų susidarymo ir tvarkymo apskaitos ir ataskaitų teikimo taisyklių bei kitų atliekų tvarkymą reglamentuojančių teisės aktų reikalavimus.

## Vadovautis Bendrovės „Rangovų veikloje susidarančių atliekų tvarkymo taisyklių aprašu“, iki darbų pradžios, kuriuos atliekant susidarys atliekų, sudaryti Atliekų valdymo planą (Priedas Nr. 13) ir naudojantis el. priemonėmis perduoti DSAK suderinimui. Atliekų valdymo planas prisegamas prie Nurodymo, paskyros, akto-leidimo.

## Jei nėra sutarta kitaip, Rangovui draudžiama naudotis Užsakovo atliekų surinkimo vietomis (konteineriais, aikštelėmis ir kt.), išleisti užterštas nuotekas į Užsakovui priklausančius nuotekų surinkimo tinklus.

## Užteršęs Užsakovo teritoriją (gruntą, asfaltuotas, betonuotas aikšteles ir pan.) bei neteisėtai išleidęs užterštas nuotekas ar chemines medžiagas / mišinius į nuotekų surinkimo sistemas ar gamtinę aplinką, Rangovas privalo nedelsiant informuoti Užsakovą apie įvykį, pašalinti padarinius, įstatymų numatyta tvarka informuoti atitinkamas institucijas ir atlyginti aplinkai ir Bendrovei padarytą žalą.

## BAIGIAMOSIOS NUOSTATOS

* 1. Dokumento rengėjas yra atsakingas už taisyklių aktualumo užtikrinimą, tobulinimą ir pakeitimus.
  2. Asmenys (Bendrovės darbuotojai ir Rangovai), pažeidę šių Taisyklių privalomuosius reikalavimus, atsako Lietuvos Respublikos įstatymų nustatyta tvarka.

## PRIEDAI

* 1. 1 priedas. Susitarimas. Darbuotojų saugos ir sveikatos, gaisrinės saugos, aplinkosaugos klausimais.
  2. 2 priedas. Prašymas dėl energijos ir vandens vartojimo.
  3. 3 priedas. Remontuojamų ar rekonstruojamų įrengimų ir darbo zonoje esamų įrenginių, priešgaisrinio inventoriaus, kėlimo mechanizmų ir kitos įrangos  perdavimo – priėmimo aktas.
  4. 4 priedas. Nurodymas dėl darbų elektros įrenginiuose.
  5. 5 priedas. Nurodymas dėl darbų šilumos įrenginiuose.
  6. 6 priedas. Darbų gamtinių dujų, suskystintų naftos dujų ir biodujų aplinkoje vykdymo paskyra.
  7. 7 priedas. Aktas – leidimas statybos darbams vykdyti veikiančioje įmonėje.
  8. 8 priedas. Leidimas atlikti ugnies darbus.
  9. 9 priedas. Paskyrų, užduočių vykdant darbus gamtinių dujų, suskystintų naftos dujų ir biodujų aplinkoje registracijos žurnalas.
  10. 10 priedas. Nurodymų (šilumos įrenginiuose) registracijos žurnalas.
  11. 11 priedas. Nurodymų (elektros įrenginiuose) registracijos žurnalas.
  12. 12 priedas. Darbuotojų saugos ir sveikatos bei aplinkosaugos teisės aktų pažeidimo protokolas.
  13. 13 priedas. Rangovų veiklos metu susidarančių atliekų valdymo planas.

\_\_\_\_\_\_\_\_\_\_\_\_\_\_\_